9. februar 2021. Nr. 188.

**Qitornavissiortaartarneq pillugu inatsimmut aamma angajoqqaat akisussaanerat pillugu inatsimmut allannguutit arlallit Kalaallit Nunaannut atuutilernissaannik peqqussut**

(Meeqqamut pitsaanerusussaq, najugaqatigiissut ataatsimoorullugu qitornavissiartaartarnissaannik periarfiissaq, Ankestyrelsenip maalaartarfiunera il. il. qitornavissiartaarnermut tunngasuni aamma toqusoqarnerani angajoqqaatut oqartussaaneq il. il.)

UAGUT MARGRETHEP AAPPAAT, Guutip saammaanneratigut Danmarkip Dronningia, nalunaarpugut:

Qitornavissiartaartarneq pillugu inatsimmi nr. 494, juunip 12-anni 2009-meersumi § 8, imm. 2,[[1]](#footnote-1) inatsisinilu allani assigiinngitsuni (Akuersinertaqanngitsumik qitornavissiartaarneq, aappariittut nalunaarsimasap qitornaanik inunngorneraniit il. il. qitornarsiatut qitornavissiartaarnernik) nakorsamit suliaritinnermut, nappaammik suussusersiortaatsimut aamma ilisimatusarnermut il. il. atasumik ikkussivigitinnikkut kinguaassiortarneq pillugu inatsit nr. 602, juunip 18-ianni 2012-imeersumi § 5, imm. 3,[[2]](#footnote-2) meeqqat pillugit inatsit aamma qitornavissiartaartarneq pillugu inatsit (ikkussivigitinnikkut kinguaassiortarneq pillugu inatsisip atuuffiata annertusinera, kinaassutsimik isertuisumik aamma isertuinngitsumik mannissamik aamma anisuumik ikkussivigitilluni kinguaassaqalernermut tunngasumik suliaritinnermut atasumik, ikkussivigitilluni kinguaassaqalernermut tunngasumik ataataanermik aalajangersaaneq, aappariittut nalunaarsukkamik aapparisap qitornaanik qitornavissiartaarneq aamma qitornavissiartaarnissaq pillugu suliani il. il. aggertarneq), qitornavissiartaartarneq pillugu inatsisip, angajoqqaatut akisussaaneq pillugu inatsisip aamma danskisut innuttaaneq pillugu inatsisip allanngortinneqarnissaanik inatsimmi nr. 1525, 27. december 2014-imeersumi § 5,[[3]](#footnote-3) (inooqatigiissut ataatsimoorlutik il. il. qitornavissiartaarsinnaanerat) angajoqqaatut akisussaaneq aamma eqqartuussisarneq pilllugu inatsimmi nr. 270, marsip 25-anni 2015-imeersumi § 4, imm. 2,[[4]](#footnote-4) (suleqatigiinnermut akornusersuinermut il. il. akuersaannginneq, qitornavissiartaartarneq pillugu, angajoqqatut akisussaaneq pillugu inatsisit aamma innuttaanermi pisinnaatitaaffiit pillugit inatsimmi nr. 1525, decembarip 27-anni 2014-imeersumi § 5, (aappaasup qitornavissiartaaqataasinnaanera il. il.), angajoqqaatut akisussaaneq pillugu inatsisip allannguutaani aamma eqqartuussiveqarneq pillugu inatsimmi nr. 1740, decembarip 22-anni 2015-meersumi § 3[[5]](#footnote-5) (qitornavissiartarnermi il. il. ilusiliineq nutaaq), inatsisini allannguineq pillugu aamma inooqatigiinnermi kiffartuussissutit pillugit aalajangersakkat assigiinngitsut pillugit ilaqutaariittut pisinnaatitaaffiit iluanni allannguinermut maalaarsinnaatitaaneq piginnaatitaanerlu il. il. (Ankestyrelsen maalaartarfitut il. il. atorlugu) pillugit inatsimmi nr. 1741, decembarip 22-anni 2015-meersumi § 14, imm. 3,[[6]](#footnote-6) angajoqqaatut akisussaaneq pillugu inatsimmi nr. 133, februaarip 16-ani 2016-imeersumi § 4, imm. 2-tut[[7]](#footnote-7) allannguut aamma inooqatiginnermi kiffartuussissutit pillugit (Angajoqqaatut oqartussaaneq, angajoqqaaq ataaseq angajoqqaap allap ajoqusersimappagu toqullugu, angajoqqaatut oqartussaanermik najugaqatigiissunut il. il. nuutsitsineq) aamma inatsit nr. 1711, 27.december 2018-imeersumi § 44, imm. 4,[[8]](#footnote-8) angajoqqatut akisussaaneq pillugu inatsimmi, katinnikkut aappariilerneq avinnerlu pillugit inatsimmi inatsisinilu assigiinngitsuni allani (Familieretshuset pillugu inatsisimmi allannguutit aamma angajoqqaatut akisussaaneq pillugu inatsimmi suliani meeqqamik illersuinissap qitiutinnera sakkortusisaq) aalajangersarneqarpoq:

**§ 1**

Qitornavissiartaartarneq pillugu inatsimmi, Kalaallit Nunaannut atuutilersimasumi tak. peqqussut nr. 410, apriilip 21-anni 2010-meersoq, ima allannguisoqarpoq:

1. *§ 1, imm. 2,* ima allanneqassaaq:

”*Imm. 2.* Meeqqamik nunanit allameersumit qitornavissiartaarnermi akuersissut atulissaaq Kalaallit Nunaannut tikinneraniit. Qitornavissiartaarnermi sungiussiniarnermi killilimmik sungiusarneq ilaatinneqarpat, taamaattoq akuersissut aatsaat atuutilissaaq sungiusarluni killilimmik piffisaligaanerup naanerani. Naalaaffiup sinnissoqarfiata imm. 2-mi aalajangersagaq sanioqqussinnaavaa, pissutsit immikkut ittut atuuppata.”

1. *§ 2 -mi ”iluaqutaasoq” allanngussaaq imatut: ”pitsaanerpaamik.”*
2. § 5, imm. 2-mi ikkunneqassaaq ”katinnikkut aapparisap”-p kingorna: “imaluunniit najugaqatigisap”.
3. § 5, imm. 2 aamma § 7, imm. 1, pkt. 1-mi imm. 2, pkt. 1-imilu piissaaq ”imaluunniit qitornarsiaq”
4. *§ 6, imm. 1*-imi ikkunneqassaaq ”katinnikkut aappaq”: ”imaluunniit najugaqatitut aappaq” , aamma ”katinnikkut aapparisaq” -p kingornagut ikkunneqassaaq: ”imaluunniit najugaqatitut aappaq”.
5. *§ 6, imm. 2*-mi”katinnikkut aapparisat”-ip: kingornagut ikkunneqassaaq ”imaluunniit najugaqatigiittut aappariit”
6. *§ 7, imm. 2-*mi *imm. 2*-tut ikkunneqassaaq:

”Taamatuttaaq najugaqataasutut aapparisap najugaqataasutut aapparisap allap qitornaa qitornavissiartaarisinnaavaa.”

1. *§ 7. imm. 2, pkt. 1*-imi ”katinnikkut aapparisap” kingornagut ikkunneqassaaq ”imaluunniit najugaqatitut aapparisap”.
2. *§ 7, imm.2, pkt. 2-*mi ””atorunnaarsitsineq”-p kingornatigut ikkunneqassaaq: ”imaluunniit najugaqatitut aappariinneq atorunnaarsitaappat,”.

10. *§ 10, imm. 1*-mi *imm. 2*-tut ikkunneqassaaq:

“Taammattoq angajoqqaamut pineqartup katinnikkut aappaata imaluunniit najugaqataata qitornavissiartaarnissaanut akuersinermut namminneq najuunnissamik piumasaqaat atuutinngilaq.”

**11.** *§ 10, imm. 5* imatut allannikkut oqaasertaligaassaaq:

”*Imm. 5.* Social- og indenrigsministerip imaluunniit social- og indenrigsministerip tamatumunga piginnaaniligaata aalajangersinnaavaa, nunami allami oqartussamut imaluunniit suliffeqarfimmut akuersineq naligiissinneqassasoq danskit oqartussaaffiata imaluunniit suliffeqarfiata akuersisimaneranut, aamma taamaalilluni imm. 1-imiit 3-mut malittarisassat sanioqqunnissaannut pisinnaatillugu.”

**12.** *§ 11, imm. 2,-mi* ”pitsaanerusussaq” allaanngortissaaq imaalillugu: “pitsaanerpaaq”.

**13.** *§ 18, imm. 2*-mi ”katinnikkut aappariit imaluunniit aappariissimasut” allanngortissaaq imaalillugu: ”katinnikkut aappariit, katinnikkut aappariissimasut, najugaqatigiitut aappariit imaluunnit najugaqatigiittut aappariissimasut”.

**14.** § 20, imm. 1, pkt. 1-imiaamma imm. 5, pkt., 1-imi, § 25, imm. 4, pkt. 1-imi aamma § 35 imm. 1, pkt. 1-imi ”social- og indenrigsministeri” allanngortissaaq imaalillugu: ”Ankestyrelseni”.

**15.** *§ 21, imm. 2, pkt. 2-*mi ”social- og indenrigsministeri imaluunniit taassuma tamatumunnga piginnaatitaa” allanngortissaaq imaalillugu: ”Ankestyrelseni”.

**16.** *§ 22, imm. 2, pkt. 2-mi ”katinnikkut aappariit” kingornagut ikkunneqassaaq ”imaluunniit najugaqatigiittut aappariit”.*

**17.** *§ 27* imatut allannikkut oqaasertaligaavoq:

**”§ 27.** Social- og indenrigsministerip peqqussut manna malillugu suliaqarnermut malittarisassat aalajangersarsinnaavai, taakkununnga ilaallutik

1) qitornavissiartaartussamik akuersissuteqarneq,

2) qitornavissiartaarnermi suliat ingerlanneri, tassunga ilagitillugit qitornavissiartaarneq pillugu qinnuteqaatit imaat il. il.

3) qitornavissiartaarnermik akuersissummik tunniussineq, tak. §§ 8 aamma 10, aamma

4) akuersinertaqanngitsumik qitornavissiartaarnermik suliassat ingerlannerat, tak. § 11.”

**18.** *§ 29, imm. 1, pkt, 2 aamma 3.* imatut allannikkut oqaasertaligaavoq:

”Siulitaasoq tassaassaaq eqqartuussisuuneq imaluunniit eqqartuussiviit qullersaanni eqqartuussisoq. Maalaarutinik suliaqanermi ilaasortat ikinnerpaamik tallimaassapput, tassunga ilaalluni siulitaasoq imaluunniit ilaasortaq ataaseq inatsisilerituutut soraarummeerluni angusisimasoq.”

**19.** § 29, imm.2-mi imm. 2-tut 3-tullu ikkunneqassaaq:

*“Ilaasortaq ataaseq ivertitaassaaq ukiunut 8-nut. Taamannattaaq atuuppoq sinniissussamut.”*

**20.** *§ 29, imm. 3-*mut ”Qitornavissiartaarneq pillugu aalajangiisartut” kingornani ikkunneqassaaq: ”aalajangiinerup kingorna qaammatit arfinillit qaangiutsinnagit”.

**21.** *§ 33, imm. 1-*imi ”katinnikkut aapparisaq”-p kingornagut ikkunneqassaaq: ”imaluunniit najugaqatigittut aappaq”.

**22.** *§ 33, imm. 2-*mi aamma *§ 43, imm. 2-*mi “Social- og indenrigsministerip” allanngortissaaq imaalillugu: ”Ankestyrelsenip”.

**23.** § 35**-**mi imm.1-imi kingornagut nutaatut ikkutissaaq:

”*Imm. 2.* §§ 11-12 malillugit suliani Naalagaaffiup Sinniisuata suliamik ingerlatsinera Ankestyrelsenimut naammagittaalliuutigineqarsinnaavoq.”

Imm. 2 matuma kingorna imm. 3-nngussaaq.

**24.** § 35-p kingorna una *kapitali 4-mut* ikkutissaaq:

**”35 a.** Ankestyrelsenip sulianik peqqussut manna malillugu suliarinninnera pisassaaq kapitali 9 aamma inatsisitigut isumaannaatsuuneq aamma isumaginninnermi pisortatigut sulineq pillugu inatsimmi §§ 68 aamma 70 malillugit.”

**§ 2**

Angajoqqaatut akisussaaneq pillugu inatsimmi peqqussut nr. 680, juunip 6-ianni 2016-imeersukkut Kalaallit Nunaannut atuutilersinneqartumi ukua allannguutaassapput:

1. *§ 1* atorunnaassaaq, taarsiullugulu ikkunneqassapput:

**”§ 1.** Pissutsini peqqussummi matumani pineqartuni tamani meqqamut pitsaanerusussap isiginiarnera aamma meeqqap inuunerinnissaa illersugaanissaalu salliutinneqassapput.

**§ 1 a.** Meeqqat inuusuttullu 16-it inorlugit ukiullit angajoqqaanit angajoqqaat oqartussaanerup ataani inissisimapput, imaassimanngippat taakku katissimasuusut.”

1. *§ 4 -mi* imm. 2-tut ikkunneqassaaq:

”Eqqartuussiviup aamma Naalagaaffiup sinniisuata pingaartissavaat aalajangikkat kingunerissagaat meqqap inuunerinnissaa aamma meeqqap persuttagaanermut allatullunniit meqqamut ajoqutaasumik ulorianartumillu pineqarnermut, tassunga ilagitillugu persuttaanermut isiginnittuunermut, illersornissaa.”

1. § 7-ip kingorna ikkunneqassaaq:

**»§ 7 a.** Angajoqqaat ataatsimoorlutik meqqamik qitornavissiartaartut ataatsimut angajoqqaatut oqartussaasuupput.”  
 *Imm. 2*. Angajoqqaaq kisimiittuulluni meeqqamik qitornavissiartaartoq, kisimiilluni angajoqqaatut oqartussaasuuvoq, taamaattoq tak. imm. 3.

Imm. 3. Angajoqqaat ataatsimoorlutik angajoqqaatut oqartussaasuussapput, aappaata aapparmi qitornaa qitornavissiartaarisimappugu, qitornavissiartaartarneq pillugu inatsimmi, Kalaallit Nunaannut atuutilersimasumi § 7, imm. 1 malillugu.”

1. § 10 kingornagut ikkunneqassaaq:

**”§ 10 a.** Angajoqqaatut oqartussaasuusut isumaqatigalugit §§ 9 imaluunniit 10 atuutissanngilaq, meeqqap inunngunnginnerani isumaqatigiissutigineqarsimaguni, imaluunniit isumaqatigiissut pituttuisuuppat imaluunniit piffissamut killilimmut atuuttussaaguni.”

1. *§ 13, imm. 2, pkt. 2-mi ikkunneqassaaq ”katissimasutut aappariit”; ”imaluunniit najugaqatigiittut aappariit”, aamma ”katissimasutut aappaq” ikkunneqassaaq: ”imaluunniit najugaqatigisatut aappaq”.*
2. *§ 13-imi* imm. 3-tut ikkunneqassaaq:

”*Imm. 3*. imm. 1 aamma 2 atuutissanngillat, meeqqap inunngunnginnerani isumaqatigiissutigineqarsimaguni, imaluunniiit isumaqatigiissut pituttuisuuppat imaluunniit piffissamut killilimmut atuuttussaaguni.”

1. *§ 14, imm. 2 § ”§15” allanngussaaq imaalilluni: ”§§ 15 aamma 15 a”.*
2. *§ 15* atuukkunnaassaaq, taarsiullugulu ikkunneqassaaq:

**”15.** Angajoqqaaq toqusimappat, toqusoqarneranilu angajoqqaat ataatsimut angajoqqaatut oqartussaasuugunik, angajoqqaaq inuusoq kisimi angajoqqaatut oqartussaalissaaq, taamaattoq tak. imm. 2 aamma § 15 a, imm. 1.

*Imm. 2*. Angajoqqaaq toqusimappat,toqusoqarneranilu angajoqqaat ataatsimut angajoqqaatut oqartussaasuugunik, toqusoqarneranut tunngatillugu allat angajoqqaatut oqartussaasuunissamik noqqaasinnaapput, meeraq toqusoqarnerani angajoqqaami inuusumi najugaqanngippat. Eqqartuussiviup aalajangersassavaa kina angajoqqaatut oqartussaasuussanersoq.

*Imm. 3*. Angajoqqaaq kisimi angajoqqaatut akisussaasuusoq toqusimappat, angajoqqaaq inuuusoq aamma allat angajoqqaatut akisussaasuunissamik noqqaasinnaapput. Angajoqqaatut akisussaasoqarpat, angajoqqaallu tamarmik toqusimappata, allat aamma angajoqqaatut oqartussaasuunissamik noqqaasinnaapput. Eqqaartuussiviup aalajangersassavaa kikkut angajoqqaatut oqartussaasunngussanersut.

*Imm. 4.* Suliat imm. 2-mut aamma 3-mut tunngasut assinganik § 13, imm. 2, pkt. 3 atuutissaaq.

**§ 15 a.** Angajoqqaap aappaa angajoqqaap aappaanik toqutsisuusimappat, toqusoqarneranilu angajoqqaat angajoqqatut ataatsimut oqartussaasuullutik, imaluunniit angajoqqaaq inuusoq kisimi angajoqqaatut oqartussaasuuppat, eqqartuussiviup aalajangersassavaa angajoqqaatut oqartussaasuuneq angajoqqaamut inuusumut ingerlaannassanersoq, imaluunniit alla angajoqqaatut oqartussaasuulissanersoq.

*Imm. 2.* Angajoqqaaq angajoqqatut aapparmik toqutsisuusimappat, aamma angajoqqaaq toqusoq kisimiilluni angajoqqaatut oqartussaasuusimappat, nalinganik § 15, imm. 3, pkt. 1 aamma 2 atuutissaaq.

*Imm. 3.* Suliat imm. 1-imut tunngasut assinganik § 13, imm. 2, pkt. 3-mi atuutissaaq.”

1. *§ 16, imm. 2 atuukkunnaassaaq.*
2. § 21-p kingornagut qulequttap siornatigut § 22-p siornatigut ikkunneqassaaq:

**”§ 21 a.** Aalajangersakkamik imaluunniit isumaqatigiissutaasumik najugaqatigiittut aappariinneq atuukkunnaassaaq angajoqqaat tamanna isumaqatigiissutigisimappassuk, imaluunniit eqqartuussiviup imaluunniit social- og indenrigsministerip § 21 imaluunniit § 29, stk. 4 malillugu najugaqatigiinnerup atuukkunnaarnera aalajangersaavigisimappagu.”

1. *§ 29, imm. 2-mi* ”imm. 1”-ip kingornagut ikkutissaaq: “najugaqatigiineq pillugu suliami”.
2. *§ 29-mi* imm. 2-p kingornagut nutaaq ikkutissaaq:

*”Imm. 3.* imm. 1 malillugu angajoqqaatut oqartussaanermik imaluunniit meeqqap najugaqarnissaanik suliami aalajangersaaneq naammassineqassaaq, inaarutaasumik angajoqqaatut akisussaanermik imaluunnit meeqqap najugaqarnissaanik aalajangiisoqarpat, imaluunniit angajoqqaatut oqartussaaneq imaluunniit meqqap najugaqarnissaa pillugit isumaqatigiissuteqartoqarpat.”

Imm. 3 matuma kingorna imm. 4-nngorpoq.

1. *§ 36, imm. 1-imi,* ”akuerineqassaaq” allangussaaq imaalillugu: ”akuerineqarpoq, imaluunniit angajoqqaatut oqartussaaneq § 15, imm. 3, imaluunniit § 15 a, imm. 2 malillugu aalajangersaavigineqarpoq.”, aamma ”Naalagaaffiup sinniisuata piumasarissavaa” imaalissaq ”piumasarineqassaaq”.

1. *§ 42-mi* nr. 2-p kingornagut normutut nutaatut ikkutissaaq:

”3) taarsiissutitut peqatigiinneq,”

Nr. 3-6 tamatuma kingorna nr. 4-7-nngussapput.

### **§ 3**

Peqqussut atuutilissaaq 1. April 2021.

### **§ 4**

*Imm. 1.* Suliani social- og indenrigsministerimit qitornavissiartaarnermik inatsisip atuutilernerata kingornatigut suliarineqartut, Kalaallit Nunaannut atuutilersinneqartut, tak. peqqussut nr. 410, apriilip 21-anni 2010-meersoq, tamatumani Ankestyrelseni peqqussutip tamatuma atuutilernerata kingornatigut sulianik tamakkuninnga suliaqartuusoq, aamma suliat peqqussutip matuma atuutilernerani suliarinerani naammassineqanngitsut, Ankestyrelsenimit suliarineqartassapput.

*Imm. 2.* Aalajangersakkanik, tassunga ilagitillugit allagaatinik takunnissinnaaneq aamma social- og indenrigsministerimit suliat aalajangikkat ingerlannerini qitornavissiartaartarneq pillugu inatsisip kingorna, aalajangersaanernik, suliareqqiinissamik noqqaassutit, Kalaallit Nunaannut atuutilersinneqartut, tak. peqqussut nr. 410, apriilip 21-anni 2010-meersoq, aamma Ankestyrelsenip peqqussutip tamatuma atuutilernerata kingorna suliani taama ittuni aalajangersaanerinik, Ankestyrelsenimut tunniunneqassapput taassumanngalu suliarineqarlutik.

*Imm. 3*. Imm. 2 nalinganik atuutilerpoq saaffiginnissutinut allanut suliani imm. 2-mi taaneqartunut.

*Imm. 4.* Suliani qitornavissiartaartarneq pillugu inatsisip kingorna suliani allagaatinik takunnissinnaanermik noqqaassutit, Kalaallit Nunaannut atuutilersinneqartut, tak. peqqussut nr. 410, apriilip 21-anni 2010-meersoq, aamma Ankestyrelsenip peqqussutip taassuma atuutilernerata kingorna sulianik taama ittuni suliarinninneranut, Ankestyrelsenimut tunniunneqassapput taassumanngalu suliarineqarlutik.

*Imm. 5.* Qitornavissiartaartarneq pillugu inatsimmi § 6, imm. 1, Kalaallit Nunaannut atuutilersinneqartoq, tak. peqqussut nr. 410, apriilip 21-anni 2010-meersoq, allanngortinneqartoq § 1, nr. 5-ikkut, atuutissanngilaq qitornavissiartaarnissamik qinnuteqartumut najugaqatigiittut aappaqartumut peqqussutip atuutilinnginerani tunniussisimasumut peqqussutip atuutilernissaa suliaralugu nammassisimanngippat. Qinnuteqaatini taama ittuni maannamut malittarisaq qitornavissiartaarneq pillugu § 6, imm. 1 atuuppoq, Kalaallit Nunaannut atuutilersinneqartoq, tak. peqqussut nr. 410, apriilip 21-anni 2010-meersoq.

*Imm. 6.* Qitornavissiartaartarneq pillugu inatsimmi, tak. peqqussut nr. 410, apriiilip 21-anni 2010, §1, nr. 20-mi peqqussummi allannguteqartoq, atuuppoq aalajangersakkat Naalagaaffiup sinniissuata aalajangersagaani peqqussutip atuutilereernerani.

*Imm. 7.* § 2, nr. 11 aamma 12 atuuppoq peqatigiittarneq pillugu aalajangersagaagallartunut peqqussutip atuutilinnginnerani aalajangersarneqarsimasunut. Aalajangersakkat maannamut atuupput angajoqqaatut oqartussaaneq pillugu inatsimmi § 29, imm. 2-mi, Kalaallit Nunaannut peqqussutitut nr. 680, juunip 6.-anni 2016-imi.

*Imm. 8.* Taarsiissutitut peqatigiinnerit pillugit aalajangersakkat § 42, nr. 3 malillugu aalajangersarneqartut, angajoqqaatut oqartussaaneq pillugu inatsimmi Kalaallit Nunaannut § 2, nr. 14-itut atuutilersoq aamma attuuppoq aalajangersakkanut aamma peqatiginnissamut isumaqatigiissutinut, peqqussutip atuutiliinginnerani aalajangersarneqarsimasunut. Taarsiissutitut peqatigiinnerit imm. 1-imut ilagitinneqartut, pinngitsaaliissummik naammaassineqarsinnaapput Kalaallit Nunaanni eqqartuussiveqarneq pillugu inatsimmi kapitali 47 malillugu.

Amalienborgimi tunniunneqarpoq, ulloq 9. februar 2021

Kunngisut Atsiorpugut Naqissusiillutalu

MARGRETHE R.

/ Astrid Krag

1. Aalajangersagaq imatut oqaasertaligaavoq: Kunngip peqqussutaatigut tamakkiisuik ilaannakortumiluunniit Savalimiunut Kalaallit Nunaannullu atortuulersinneqarsinnaavoq allaassutit Savalimmiuni Kalaallit Nunaannilu pissutsit atortitaat”

   2Aalajangersagaq imatut oqaasertaligaavoq: Inatsit Savalimmiunut Kalaallit Nunaannullu atutinngilaq, kisianni kunngip peqqussutaatigut tamakkiisumik ilaannakortumiluunniit Savalimmiunut Kalaallit Nunaannullu atuutilersinneqarsinnaavoq Savalimmiuni Kalaallit Nunaannilu pissutsit atortussarititaat naapertorlugit.

   3Aalajangersagaq imatut oqaasertaligaavoq: Inatsimmi §§ 2 aamma 3 kunngip peqqussutaatigut tamakiisumik ilaannakortumillu atortuulersinneqarsinaavoq Kalaalit Nunaani pissutsit atortussaristitaat naapertorlugt. [↑](#footnote-ref-1)
2. Aalajangersagaq imatut oqaaseratligaavoq: ”Inatsit Savalimmiunut aamma Kalaallit Nunaannut atuutissanngilaq, kisianni kunngip peqqussutaatigut tamakkisumik ilaannakoertumillunnit Savalimmiunut Kawalaalit Nunaannulu atuulersineqarsinnaavoq allanngutit Savalimmiuni Kalaallit Nunaannilu pissutsit atortussarititaat naapertorlugit. [↑](#footnote-ref-2)
3. 4Aalajangersagaq imatut oqaasertaligaavoq: ” § 1 Savalimmiunut Kalaallt Nunaannulu tamakisumik ilaannakortumilluunnit atuuttussanngortinneqarsinnaavoq allanngutit ´Savamlimmiuni Kalaallit Nunaanilu pissutsit atugassarititaat naapertorlugit.”

   5Aalajangersagaq imatut oqaasertaligaavoq:” Inatsit Savalimminut Kalaallit Nunaannillu atuutinngilaq, kisianni

   Kunngip peqqutaatigut tamakkiisumik ilaannakortuluunniit atuuttussanmglrtinneqarsinnaavoq allanngutit Svalimmiuni Kalaallit Nunaannilu pissutsit atugassarititaat naapertorlugit.”

   6Aalajangersagaq imatut oqaasertaligaavoq: §§ 1-4, 7, 8 aamma 11 kunngip peqqussutaatigut tamakiisuik ilannakortumiluunniit Kalaallit Nunaannut atuutilerisinneqarsinaavoq Kalaallit Nunaanni pissutsit atugaassarititaat naapertorlugit.”

   7Aalajangersagaq imatut oqaasertaligaavoq: ” § 1 kunngip peqqussutaatigut Savalimmiunut Kalallit Nunaanullu atuutilersinneqarsinnaavoq Savalimmiuni Kalaallit Nunaannilu pissutsit atugassarititaat naapertorlugit.”

   8Aalajangersagaq imatut oqaasertaligaavoq: ” §§ 1-4, 6-12, 17-20, 27 aamma 39 kunngip peqqussutaatigut Kalaallit Nunaani atuutilersinneqarsinnaapput Kalaallit Nunaanni pissutsit atugassarititaat naapertorlugit.” [↑](#footnote-ref-3)
4. [↑](#footnote-ref-4)
5. [↑](#footnote-ref-5)
6. [↑](#footnote-ref-6)
7. [↑](#footnote-ref-7)
8. [↑](#footnote-ref-8)